钦定古今图书集成/明伦汇编/氏族典/第371卷 > 《廖用贤尚友录》 > 严武
## 钦定古今图书集成/明伦汇编/氏族典/第371卷 > 《廖用贤尚友录》 > 严武

按《唐书严挺之传》：“挺之子武，字季鹰，幼豪爽，以荫调
太原府参军事，累迁殿中侍御史。从元宗入蜀，擢谏
议大夫。至德初，赴肃宗行在，房琯荐为给事中，已拜
京兆少尹，坐琯事贬巴州刺史。久之，迁东川节度使，
擢成都尹、剑南节度使。还拜京兆尹，为二圣山陵桥
道使，封郑国公，迁黄门侍郎。与元载厚相结，求宰相”
不遂，复节度剑南。永泰初卒。